
ROMÂNIA                                   

JUDEŢUL BIHOR

     MUNICIPIUL MARGHITA

                     CONSILIUL LOCAL AL MUNICIPIULUI MARGHITA 
Proiect de hotărâre 

-  pentru completarea si modificarea  Regulamentului privind obligaţiile şi responsabilităţile care revin instituţiilor publice, agenţilor economici, celorlalte persoane juridice, precum şi cetăţenilor,  pentru buna  gospodărire a Municipiului Marghita potrivit prevederilor Ordonanţei Guvernului 21/2002 cu modificările și completările ulterioare, aprobat iniţial prin HCL nr. 211/2021
Având în vedere temeiurile juridice : 

-  art.6 alin.(3) si art. 30, art. 70  din  Legea nr. 24 din 27 martie 2000, republicată privind normele de tehnică legislativă pentru elaborarea actelor normative 

-  art.8 şi 9 din Carta europeană a autonomiei locale, adoptată la Strasbourg la 15 octombrie 1985 ratificată prin legea nr. 199/1997 
- art.2 alin.(2), art.(3), art.(4) şi art.(18) din Ordonanţa Guvernului nr. 21/30.01.2002 privind gospodărirea localităţilor urbane şi rurale, cu modificările şi completările ulterioare 

- art. 96, alin.(6) din O.U.G. nr.195/2005 privind protecţia mediului

- art.2 alin.(2) şi alin.(3) din O.G. nr. 2/2021 privind regimul juridic al contravenţiilor , cu modificările şi completările ulterioare 

- art. 136 alin.(8) , lit. a)  din Ordonanţa de Urgenţă a Guvernului nr.57/2019 privind Codul administrativ cu modificările si completările ulterioare  
     Ţinând cont de  :- referatul de aprobare al primarului municipiului Marghita, înregistrat sub nr.   7866 din 10.07.2023
        - raportul de specialitate nr. 10944 din 21.09.2023 întocmit de către Compartimentul administrare patrimoniu si Biroul Poliţie Locală 
    Cu aplicarea procedurii prevăzută de art. 7 din Legea nr. 52/2003 privind transparenţa decizională în administraţia publică 
In baza art. 196 alin.(1) lit. a din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare 

Primarul Municipiului Marghita propune spre adoptarea Consiliului Local următorul 

                                            Proiect de hotărâre:
Art.1 Se aprobă modificarea   Regulamentului privind  obligaţiile şi responsabilităţile care revin instituţiilor publice, agenţilor economici, celorlalte persoane juridice, precum si cetăţenilor pentru buna gospodărire a Municipiului Marghita potrivit prevederilor Ordonanţei Guvernului 21/2002 aprobat prin  Hotărârea Consiliului Local  nr. 211 din 28.10.2021 astfel:
     a)Art.1 se modifică şi va avea următorul cuprins :

Prezentul Regulament este elaborat în temeiul prevederilor art.18 din Ordonanța Guvernului nr. 21/30.01.2002 privind gospodărirea localităţilor urbane şi rurale, cu modificările și completările ulterioare, conform căruia în conținutul acestuia se  detaliază obligațiile și responsabilitățile concrete ce revin instituţiilor publice, agenților  economici, celorlalte persoane juridice, precum și cetățenilor  pentru  asigurarea şi păstrarea unui mediu natural curat, menținerea ordinii și liniștii publice, buna gospodărire şi respectarea normelor de igienă pe teritoriul Municipiului Marghita, art.96, alin.6 din O.U.G.195/2005 privind protecția mediului care stipulează “obligația proprietarilor și deținătorilor de terenuri cu titlu sau fără titlu, de a întreține perdelele foriestiere și aliniamentele de protecție, spațiile verzi, parcurile, gardurile vii pentru îmbunătățirea capacității de regenerare a atmosferei, protecție fonică și eoliană”, precum și ale art. 2 alin. (2) și alin.(3) din O.G. nr. 2/2001 privind regimul juridic al contravențiilor, cu modificările și completările  ulterioare;
b)Art.9 se modifică şi va avea următorul cuprins :
Alin.(1) Instituţiilor publice şi persoanelor fizice şi juridice le revin următoarele obligaţii:

a) să întreţină în stare corespunzătoare clădirile pe care le au în proprietate, anexele gospodăreşti, curţile şi împrejmuirile acestora, precum şi instalaţiile aferente acestora, prin efectuarea lucrărilor de reparaţii, amenajări şi a altor lucrări specifice;

b) să asigure curăţarea faţadelor locuinţelor şi a altor construcţii amplasate la frontul străzii, tencuirea şi zugrăvirea periodică a acestora, potrivit măsurilor stabilite de consiliile locale;

c) să asigure repararea, spălarea geamurilor şi a vitrinelor, înlocuirea celor sparte, întreţinerea firmelor şi a faţadelor imobilelor pe care le au în proprietate, inclusiv spălarea, curăţarea şi zugrăvirea periodică a acestora;

d) să asigure curăţenia pe terenurile şi locurile de depozitare aflate în proprietate, precum şi pe căile de acces;

 e) să asigure curăţenia şi igiena în imobilele şi incintele deţinute sub orice formă, inclusiv prin activităţi de curăţare, dezinsecţie şi deratizare, potrivit normelor stabilite de consiliile locale;

f) să depoziteze corespunzător reziduurile menajere, industriale, agricole, precum şi materialele refolosibile, numai în locurile special amenajate sau autorizate de autorităţile administraţiei publice locale;

 g) să menţină curăţenia trotuarelor, a părţii carosabile, a locurilor publice şi a locurilor de parcare pe care le folosesc;

h) să îndepărteze zăpada şi gheaţa de pe trotuarele din dreptul imobilelor pe care le au în proprietate şi de pe locurile de parcare pe care le folosesc, potrivit normelor stabilite de consiliile locale;

i) să respecte măsurile stabilite de lege şi de reglementările locale pentru asigurarea igienei publice şi curăţeniei în localităţi;

j) să asigure curăţarea mijloacelor de transport şi a utilajelor la intrarea acestora pe drumurile publice;

k) să cureţe şi să întreţină şanţurile, rigolele şi podeţele aferente proprietăţii;

l) să finalizeze construcţiile începute, pe baza autorizaţiilor eliberate de primari, în condiţiile şi în termenele stabilite de acestea;

m) să nu ocupe domeniul public cu vehicule în afara spaţiilor marcate expres de administratorul domeniului public;

n) să asigure în cadrul incintei pe perioada desfășurării unui șantier, a unei rampe pentru spălarea auto înainte de ieșirea acestora pe drumurile publice;

 o) să nu ocupe domeniul public cu împrejmuiri improvizate pe spațiu verde sau în jurul blocurilor de locuințe precum si refacerea spațiilor verzi aparținătoare domeniului public.

p) să respecte normele de conviețuire socială;

q) de a nu folosi amenajările și mobilierul stradal de joacă pentru copii, sau alte asemenea dotări de către persoane cu vârsta mai mare de 14 ani;

r) comercializarea ambulantă a oricăror produse, fără obţinerea avizelor şi acordurilor legale;

s) de a nu executa reparaţii auto, mecanice şi de tinichigerie pe domeniul public (carosabilul străzilor, parcări, trotuare, zone verzi ), precum şi neînlăturarea urmelor de combustibili, lubrefianți ori vopsele de pe domeniul public;

ș) folosirea mijloacelor de publicitate sonore, care pot tulbura liniştea publică, a vehiculelor publicitare care nu au obţinut aviz pentru publicitate temporară sau a mijloacelor de publicitate luminoasă, care pot perturba traficul auto şi pietonal, amplasarea de anunțuri publicitare, postere sau orice alte afișe pe cladiri, stâlpi, indicatoare sau în alte locuri publice decât pe panourile special destinate acestora, aruncarea/abandonarea atât pe domeniul public cât și pe cel privat al Municipiului Marghita de pliante, broșuri, tipărituri, fly-ere publicitare și nedepunerea lor în căsuțele poștale ale scărilor de bloc sau ale caselor din Municipiul Marghita, montarea de panouri publicitare sau bannere fără avizele necesare eliberate de Primăria Municipiului Marghita, menţinerea de firme sau reclame deteriorate ori inestetice pe faţadele ori acoperişurile imobilelor, precum şi pe panourile  speciale de afişaj şi reclame afişate pe domeniul public, sunt interzise;

t) la parcarea autovehiculului în parcări se are în vedere respectarea marcajelor celor 3 tipuri de parcări: longitudinale, transversale și înclinate, fără a le călca sau depăși, astfel toți utilizatorii parcărilor le vor putea folosi nestânjeniți și în siguranță;

 (2) Administratorii asociațiilor de proprietari sau locatari, vor lua măsuri operative pentru asigurarea curațeniei în blocurile de locuit, pe aleile și spațiile verzi din curțile interioare, pentru igienizarea și refacerea zugrăvelilor spațiilor aflate în proprietate indiviză, pentru intreținerea și repararea acoperișurilor și instalațiilor comune, a scărilor și balustradelor de protecție, a iluminatului pe casa scării, pentru evacuarea apelor din subsoluri, întreținerea tăblițelor de identificare adresă, pentru a nu scutura covoarele, lenjeria sau alte obiecte de la ferestre și balcoane și pentru a nu arunca de la ferestre și balcoane resturi menajere, obiecte și lichide, pentru a nu usca rufe la vedere pe fațada blocurilor, pe terase sau pe uscătoarele de rufe  amplasate între blocuri, pentru ocuparea abuzivă a domeniului public prin amenajarea de grădini pentru legume și zarzavaturi, a uscătoarelor de rufe improvizate în cartierele de blocuri, precum și împrejmuirea spațiilor verzi. 

        (3) Agentii economici vor lua măsuri operative pentru asigurarea curațeniei pe aleile și spațiile aferente ce le revin ,inclusiv terase cu/ fără acoperire, umbrele, marchize, parasolare,  spațiul de sub copertine, sau alte asemenea structuri amplasate pentru protecţia clădirilor – spațiu aferent fațadei, vitrinelor, teraselor și copertinelor, pentru igienizarea și refacerea zugrăvelilor spațiilor aflate în proprietate indiviză, pentru întreținerea și repararea acoperișurilor și instalațiilor comune, a scărilor și balustradelor de protecție, a iluminatului, pentru evacuarea apelor din subsoluri, precum și întreținerea elementelor de publicitate montate pe fațade sau vitrine, precum și întreținerea sau înlocuirea peretelui verde în cazul degradării acestuia.
c) Art.14 se modifică şi va avea următorul cuprins :
                  (1) Se interzice depozitarea deșeurilor de orice fel în apartamentele și părțile comune din blocurile de locuințe, respectiv în clădirile folosite de mai multe persoane (proprietari sau chiriași), în curțile sau grădinile colective precum și în boxe, anexe sau garaje, depozitarea de mobilier, lăzi sau alte obiecte inestetice în balcoane ,holul comun al blocului, terase sau în jurul clădirilor de locuit, precum si expunerea în balcoane , terase, în jurul imobilului ori alte locuri cu impact inestetic, a unor obiecte de mobilier, ambalaje ori aparate electrocasnice scoase din uz. Este interzisă depunerea în coșurile de gunoi stradale a resturilor menajere și a ambalajelor voluminoase de orice fel, cu excepția celor din consumul ocazional stradal.

           (2)  Se interzice aruncarea pe domeniul public sau privat al municipiului precum şi alte locuri publice a rezidurilor menajere şi vegetale, a molozului și elementelor rezultate din demolări sau reamenajări, a carburanților și/ sau uleiurilor uzate , a utilajelor mecanice,  electrice ori electronice ; carburanți sau uleiuri uzate, a deșeurilor medicale,  a pamântului rezultat din săpături, a materialelor lemnoase sau industriale de orice fel inclusiv  şi a altor reziduuri, a bunurilor materile de orice fel, ca: ambalaje, tonete, chioşcuri, mese, umbrele, maşini de îngheţată, lăzi frigorifice, dozatoare, alte asemenea, construcţii metalice, materiale de construcţii de orice fel, caroserii de autovehicule, autovehicule de orice fel : avariate, dezmembrate parţial sau total,  fără a deține autorizație de ocupare a domeniului public. Caroseriile vehiculelor fără număr de înmatriculare depozitate pe domeniul public sau privat al Municipiului Marghita sau altor entități publice  vor fi ridicate şi transportate de către Primăria Municipiului Marghita, iar proprietarul va suporta contravaluarea ridicării, precum şi taxele legale pentru ocuparea domeniului public.
d) Art.17 se modifică şi va avea următorul cuprins :

(1) Este interzisă  ocuparea domeniul public al Municipiului Marghita cu vehicule în afara spațiilor marcate expres de adminstratorul domeniului public, a vehiculelor în  privința cărora există indicii temeinice că ar fi fără stăpân sau abandonate, rezervarea locurilor de parcare pe carosabil sau pe domeniul public fără aprobarea serviciului de specialitate al Primăriei și  semnalizarea acestor locuri cu însemne, marcaje sau dispozitive neautorizate şi fără achitarea taxelor legale.

(2) Este interzisă  folosirea amenajărilor și mobilierului stradal de joacă pentru copii, sau alte asemenea dotări de către persoane cu vârsta mai mare de 14 ani.

(3) Este interzis consumul de băuturi alcoolice pe străzi şi în locurile publice, adresările triviale sau obscene pe străzi şi în locurile publice sau cu acces public, ţinuta indecentă, comportamentul indecent şi exprimările triviale în şcoli, pe străzi, în parcuri şi în locurile publice sau cu acces  public( fapta privește persoanele fizice ).
După art. 29 se introduce un nou articol avand numarul 30 cu următorul conţinut:

    e) Art.30  (1) Pentru aplicarea în mod unitar şi descriminator în Municipiul Marghita a prevederilor art.2 alin. 2 , art. 3, art.4 şi art. 18 din OG nr.21/30.01.2002 privind gospodărirea localităţilor urbane şi rurale, cu modificările şi completările ulterioare, conform cărora sunt detaliate în conținutul prezentului regulament obligațiile și responsabilitățile concrete ce revin instituțiilor publice,agenților economici și celorlalte persoane juridice,precum și cetățenilor pentru asigurarea și păstrarea unui mediu  natural curat,menținerea ordinii și liniștii publice,buna gospodărire și respectarea normelor de igienă; ale art.96 al.6 din OUG 195/2005,privind protecția mediului care stipulează ,,obligația proprietarilor și deținătorilor de terenuri cu titlu sau fără titlu,de a întreține perdelele forestiere și aliniamentele de protecție,spațiile verzi,parcurile,gardurile vii pentru îmbunătățirea capacității de regenerare a atmosferei,protecție fonică și eoliană”; ale art.11,19 și 23 din prezentul regulament,s-a procedat la sectorizarea spațiilor verzi de pe domeniul public,conform anexei nr. la prezentul regulament.
                  (2) Pentru încunoștiințarea agenților economici,persoanelor juridice,asociațiilor de prooprietari etc. care au în proximitate astfel de suprafețe, li se înmânează în extras sectoarele de spații verzi ce le revin pentru întreținere,conform anexei nr.1 la prezentul regulament.
                   (3) Primăria Municipiului Marghita,prin compartimentele de specialitate va menține o strânsă colaborare cu cei care au spre întreținere spațiile verzi din proximitate, maiales cu asociațiile de proprietari, intervenind cu sprijin, la solicitare, pentru efectuarea unor lucrări ce depășesc posibilitățile proprii cum ar fi înlăturare de arbori,toaletări de sezon etc. şi după caz  prin suport material (sămânță de iarbă, răsaduri de flori, arbuști ornamentali pentru plantare) în conformitate cu Planul Peisagistic al zonei.
   f) Art. 30 se renumerotează cu art.31  se modifică şi va avea următorul cuprins:

Persoanele fizice sau juridice care folosesc mijloace de transport sau utilaje sunt obligate:  

a) să asigure curățenia și igiena mijloacelor de transport pe timpul cât acestea sunt în circulație pe căile publice, cu deosebire la ieșirea din șantiere, stații de betoane, garaje, terenuri agricole sau alte asemenea; 

b) să asigure curățarea căilor publice după efectuarea operațiilor de încărcare sau descărcare; 

c) să asigure încărcarea și etanșarea corespunzătoare a vehiculelor ce efectuează transportul diferitelor materiale pentru a preîntâmpina împrăștierea acestora în timpul transportului și murdărirea sau degradarea căilor publice; 
d) să nu execute reparaţii auto, mecanice şi de tinichigerie pe domeniul public (carosabilul străzilor, parcări, trotuare, zone verzi ), precum şi să nu păteze domeniului public (carosabilul străzilor, parcări, trotuare, zone verzi ),  cu combustibili, lubrifianţi, vopsele, sau după caz înlăturarea urmelor de combustibili, lubrefianți ori vopsele, precum și să nu spele vehiculele și alte mijloace de transport pe domeniul public;   
e) să nu efectueze acte de cărăușie chiar și ocazionale cu mijloace de transport , inclusiv atelaje trase de animale , neadecvate și în același timp neautorizate potrivit normelor juridice centrale și locale privind transporturile, cirulația pe drumurile publice , înregistrarea vehiculelor,  gospodărirea , regimul deșeurilor și salubritate.
f) să întrețină autovehiculele parcate pe domeniul public sau privat al mun.Marghita în stare corespunzătoare de curățenie.
    g) Art. 31 se renumerotează cu art.32 si se   modifică având următorul cuprins:
Se interzice  conducătorilor de  vehicule și autovehicule: 

a) circulaţia cu scutere, autovehicule sau motociclete în parcuri şi pe alte zone verzi

b) circulaţia şi staţionarea vehiculelor de orice fel pe trotuare,  spaţii verzi ale Municipiului Marghita

c) parcarea mașinilor și utilajelor de orice fel, în zona de protecție a șanțurilor dacă acestea ar putea duce la deteriorarea sau funcționarea necorespunzătoare a șanțurilor; 

d) efectuarea de piruete/drifturi cu autovehicule sau motociclete atăt pe domeniul public cât și cel privat al Municipiului Marghita; 

e) de a călca sau depășii marcajele celor 3 tipuri de parcări: longitudinale, transversale și înclinate la parcarea autovehiculului în parcări, pentru ca toți utilizatorii parcărilor să le poată folosi nestânjeniți și în siguranță. 

f) să transporte sau să tragă orice fel de obiecte care, prin volumul ori greutatea lor, stânjenesc sau periclitează conducerea vehiculului ori circulația celolalți participanți la trafic.

g) parcarea autovehiculelor pe locurile cu marcaje hasurate sau în dreptul indicatoarelor de interdictie pentru oprire sau stationare aflate in parcarile publice;

h)  de a ocupa cu autovehicule locurile aflate în proximitatea unor clădiri şi terenuri şi în aşa fel încât să împiedice deplasarea persoanelor şi vehiculelor, intretinerea imobilelor şi instalatiilor sau utilajeior care le deservesc, vizibilitatea ori alte activităti ce tin de buna folosire a acelor imobile (intrări la unele magazine, biserici, centrale termice etc.);

 i) să ocupe cu autovehicule  locurile, altele decât cele aflate în dreptul căilor de acces care deservesc proprietăţile alăturate drumurilor publice, care permit accesul în curtea  imobilelor, garajelor sau căilor de acces spre drumurile publice;

j) de a ocupa cu autovehicule locurile nemarcate pentru parcare aflate în parcările publice; 

k) de a ocupa cu autovehicule căile de circulaţie din parcări sau în zona intrărilor/ieşirilor în/din parcări;

l) de a ocupa cu autovehicul  locurile, altele decât cele aflate în dreptul căilor de acces care deservesc proprietăţile alăturate drumurilor publice, care permit accesul în curtea  imobilelor, garajelor sau căilor de acces spre drumurile publice;

m) de a nu ocupa locurile de parcare din parcările stradale amenajate pentru autoturisme sau a locurilor nemarcate ori marcaje de interdicție din aceste parcări, cu vehicule care efectuează transport de persoane(microbuze sau autobuze) sau de marfă(furgonete, camionete, camioane) 

n) de a opri sau staționa autovehicule în zonele rezevate stațiilor de transport în comun, taxi sau locurilor de parcare rezevate persoanelor cu dizabilități locomotorii și semnalizate corespunzător.

o) ocuparea cu autovehicule, în dreptul altor autovehicule care staționează regulamentar pe locurile de parcare, dacă prin aceasta stânjenesc circulația autovehiculelor  ori blochează accesul altor autovehicule la locurile de parcare sau plecarea autovehiculelor din locurile de parcare.

     h) Art. 43 se renumerotează cu  nr. 44  - Capitol VI Sanctiuni  şi va avea următorul titlu: “ Contravenţii privind încalcarea normelor cu privire la întreţinerea şi păstrarea curăţeniei clădirilor, locuinţelor, anexelor gospodăreşti, incintelor, împrejmuirilor acestora, precum şi a domeniului public „
i) Art.51 se renumerorază  cu nr. 52  si se modifică având  următorul cuprins:
Contravenții la normele privind circulația pe drumurile publice și transportul de mărfuri pe raza Municipiului Marghita.

	Litera
	Fapta contravențională
	Amenda(RON)

	
	
	Pers.fizice
	Pers.juridice

	a
	încărcarea și etanșarea necorespunzătoare a vehiculelor ce efectuează transportul diferitelor materiale, pentru a preîntâmpina împrăștierea lor în timpul transportului și murdărirea sau degradarea căilor publice.
	300-800
	300-800

	b
	neasigurarea curățării căilor publice după efectuarea operațiilor de încărcare sau descărcare și transport propriu-zis  a mijloacelor de transport.
	300-500
	300-500

	c
	neasigurarea curățirii locurilor de încărcare-descărcarea din gări, autogări, piețe, oboare și târguri.
	300-500
	300-500

	d
	pătrunderea pe arterele de circulaţie a vehiculelor cu tracţiune animală cât şi a autovehiculelor şi utilajelor, cu roţile încărcate cu noroi;
	300-600
	400-800

	e
	ocuparea cu autovehicule, în dreptul altor autovehicule care staționează regulamentar pe locurile de parcare, dacă prin aceasta stânjenesc circulația autovehiculelor  ori blochează accesul altor autovehicule la locurile de parcare sau plecarea autovehiculelor din locurile de parcare.


	500-1200
	1000-2000

	f
	este interzisă efectuarea de piruete/drifturi atăt pe domeniul public cât și cel privat al Municipiului Marghita;
	600-1200
	1000-1500

	g
	oprirea sau staționarea autovehiculelor în zonele rezevate stațiilor de transport în comun, taxi sau locurilor de parcare rezevate persoanelor cu dizabilități locomotorii și semnalizate corespunzător.
	500-1000
	1000-1500

	h
	parcarea sau depozitarea vehiculelor și/sau agregatelor agricole în afara proprietății, pe domeniul public.
	600-1000
	1000-1200

	i
	oprirea/parcarea neregulamentară conform marcajului rutier (la parcarea autovehiculului în parcări se are în vedere respectarea marcajelor celor 3 tipuri de parcări: longitudinale, transversale și înclinate, fără a le călca sau depăși, astfel toți utilizatorii parcărilor le vor putea folosi nestânjeniți și în siguranță.)


	500-1000
	500-1000

	j
	parcarea autovehiculelor pe locurile cu marcaje hasurate sau în dreptul indicatoarelor de interdictie pentru oprire sau stationare aflate in parcarile publice.
	500-1000
	500-1000

	k
	ocuparea cu autovehicule a locurilor aflate în proximitatea unor clădiri şi terenuri şi în aşa fel încât să împiedice deplasarea persoanelor şi vehiculelor, intretinerea imobilelor şi instalatiilor sau utilajeior care le deservesc, vizibilitatea ori alte activităti ce tin de buna folosire a acelor imobile (intrări la unele magazine,biserici, centrale termice etc.);


	500-1000
	500-1000

	l
	ocuparea cu autovehicule a locurilor, altele decât cele aflate în dreptul căilor de acces care deservesc proprietăţile alăturate drumurilor publice, care permit accesul în curtea  imobilelor, garajelor sau căilor de acces spre drumurile publice;


	500-1000
	500-1000

	m
	ocuparea cu alte tipuri de autovehicule a locurilor de parcare destinate pentru autoturisme;


	500-1000
	500-1000

	n
	ocuparea cu autovehicule a locurilor pe căile de circulaţie din parcări sau în zona intrărilor/ieşirilor în/din parcări;


	500-1000
	500-1000

	o
	ocuparea cu autovehicule, în dreptul altor autovehicule care staționează regulamentar pe locurile de parcare, dacă prin acasta stânjenesc circulația autovehiculelor  ori blochează accesul altor autovehicule la locurile de parcare sau plecarea autovehiculelor din locurile de parcare
	500-1000
	500-1000

	p
	ocuparea cu alte tipuri de autovehicule a locurilor de parcare destinate pentru autoturisme;


	500-1000
	500-1000

	q
	 ocuparea locurilor de parcare din parcările stradale amenajate pentru autoturisme sau a locurilor nemarcate ori marcaje de interdicție din aceste parcări, cu vehicule care efectuează transport de persoane(microbuze sau autobuze) sau de marfă(furgonete, camionete, camioane) 


	500-1000
	500-1000

	r
	în alte locuri aparținând domeniului public unde se interzice ocuparea prin alte reglementări
	500-1000
	500-1000


Art.2 Se aprobă republicarea regulamentului modificat prin prezenta conform anexei care face parte integrantă din prezentul proiect de hotărâre. 
Art.3 Cu ducerea la îndeplinire a prezentului regulament se încredinţează Compartimentul administrare patrimoniu şi Poliţia Locală Marghita. 
Art.4 Prezenta sub formă de hotărâre se comunică cu : Instituţia Prefectului Judeţul Bihor, Primarul Municipiului Marghita, Compartiment administrare patrimoniu, Politia Locală Marghita , spre afişare grija secretarului general pe site-ul instituţiei www.marghita.ro, la secţiunea monitoul oficial local
Iniţiator                                                                               Vizat pentru legalitate
Primar                                                                                     Secretar General

Marcel Emil SAS ADASCALIŢII                                     Cornelia DEMETER

